**KANSAINVÄLISYYS RAKOKIVEN KOULUSSA**

Koulumme kansainvälisyystiimi aloitti toimintansa viime vuonna. Kansainvälisyystiimissä on kolme luokanopettajaa (Johanna Heinonen, Veera Vives, Titta Luukkonen sekä rehtori (Susanna Kulonen). Viime lukuvuoden aikana kansainvälisyystiimimme hankki ulkomaalaisia yhteistyökumppaneita Ranskasta, Sveitsistä ja Espanjasta.

1. **Erasmus+ -projekti ranskalaisen koulun kanssa:**

Kansainvälisyystiimimme suunnitteli ympäristöaiheisen Erasmus+ -yhteistyöprojektin (KA209 Green School Project) ranskalaisen Le Vivier -nimisen koulun kanssa. Le Vivier on La Rochellessa sijaitseva julkinen koulu, jossa työskentelee 5 opettajaa. Koulussa opiskelee 130 oppilasta, jotka ovat iältään 6-10-vuotiaita.

Erasmus+ -projekti sisältää liikkuvuusjaksoja opettajille sekä oppilaille. Hankerahoitusta haettiin Erasmus + -ohjelman kautta huhtikuussa 2019. Mikäli hankerahoitus myönnetään, kahden vuoden yhteistyöhanke käynnistyy syksyllä 2020. Yhteyshenkilönä toimii Johanna Heinonen.

1. **Movetia-hanke sveitsiläisen koulun kanssa:**

Koulumme aloitti yhteistyön sveitsiläisten koulujen ja Bernin opettajakoulutuslaitoksen kanssa. Hankerahoitusta haettiin Movetialta keväällä 2019. Tässä hankkeessa opettajat osallistuvat liikkuvuusjaksoille. Vierailukäynnit järjestetään molemmissa maissa. Mikäli hankerahoitus myönnetään, ryhmä koulumme opettajia matkustaa Sveitsiin kesäkuussa 2021. Yhteyshenkilönä toimii Susanna Kulonen.

1. **Yhteistyö espanjalaisen koulun kanssa:**

Espanjalainen koulu on hakenut hankerahoitusta Erasmus+ -ohjelman kautta (K101) kouluvierailua varten. Mikäli rahoitus myönnetään, 2-3 opettajaa tulee tutustumaan kouluumme keväällä 2021. Yhteyshenkilönä toimii Veera Vives.